Market Timing P.M. – บล.กสิกรไทย
Support : 1665, 1660   Resistance : 1675, 1685 SET แกว่ …
26 ก.ย. 2560

Support : 1665, 1660   Resistance : 1675, 1685
SET แกว่งตัวระหว่าง 1668-1674 และปิดตลาดช่วงเช้าที่ระดับ 1670.07 จุด เพิ่มขึ้น 2.48 จุด หรือ +0.15% ด้วยมูลค่าซื้อขาย 3.01 หมื่นล้านบาท          สัญญาณ MACD ซึ่งยังคงอยู่ต่ำกว่า signal line ในภาพรายวัน ทำให้ประเมินตลาดไม่น่าเร่งตัวขึ้นไปได้ไกล โดยในช่วงเช้า SET ยกตัวขึ้นติดระดับแนวต้านที่ 1675 ซึ่งเป็นด่านเส้นกดระดับชั่วโมง ตามที่ให้ไว้ในรายงานภาคเช้า ด้าน RSI ระดับชั่วโมง ส่งสัญญาณอ่อนตัวลงเช่นกัน จึงประเมิน ว่าในภาคบ่าย SET ยังคงไม่น่าผ่านแนวต้านแถว 1675 และมีความเสี่ยงจะถดถอยตัวลง โดยมีระดับแนวรองรับแถว 1665 และ 1660          หุ้นน่าสนใจ: SYNTEC ราคาแกว่งตัวสร้างฐานเหนือค่าเฉลี่ยหลักบริเวณ 5.35 ก่อนยกตัวข้ามผ่านยอดสูงระยะสั้น พร้อมด้วย vol. ที่เพิ่มขึ้น ด้านสัญญาณของ MACD ตัดเหนือ signal line ในแดนบวก สร้างโอกาสที่ราคาจะยกตัวเข้าหาขอบบนของช่องขนาน แนะซื้อเก็งกำไร โดยมีเป้าหมายการทำกำไรที่บริเวณ 6.05 และ 6.3 ขณะที่ใช้การถอยหลุด 5.6 เป็น stop loss